text: 王應泰，小字觀音保，號開明，自稱灌園居士，陝西興安州漢陰縣人。明朝政治人物。生平.聰慧力學。萬曆四十六年壬戌科進士。工部觀政，三年授知寶坻縣，以才幹聞，四年調密雲縣，能識拔寒微，六年升吏部稽勳司主事，歷驗封、考功、文選諸司，遷文選司員外郎，典七年丁卯科河南鄉試，所取多名士。崇禎元年升稽勳司郎中，二年以魏忠賢閹黨株連為民回籍。時四方多故，流賊出沒山南，應泰糾合鄉勇保障一邑。崇禎十年流賊夜襲城獲，泰嚴守之，有一婦人導之出，賊不覺也，疑觀音大士之祐雲。清朝興安總兵任珍忌泰，陰欲圖之，會甘州副將張勇有事於興安，珍以兵送至漢陰，勇知其謀，密語泰曰：任鎮將不利於公，偕我至甘，可無虞也。泰以洪承疇輩皆出其門，謂珍不敢。及珍送張回縣，留泰飲酒行署，而陰誅與泰有隙者，誣以聚眾謀逆，據狀奏聞，遂罹慘禍，波及戚屬數十家，冤哉。後珍卒以妄殺遣戍。家族.祖父王廷章，壽官。父王位，邑明經。
metadata: erhwenkuo/wikipedia-zhtw
metadata: 王應泰
metadata: https://zh.wikipedia.org/wiki?curid=7445126